
[bookmark: _Toc75527081][bookmark: _Toc235200274]NODARBINĀTĪBAS, SOCIĀLO LIETU UN PILSONISKUMA SPECIALIZĒTĀ NODAĻA

· Rasisma apkarošanas stratēģija

	Ziņotājs
	Pascal DEBAY (Darba ņēmēju grupa – FR)


	Atsauces
	COM(2026) 12 final
EESC-2026-01034-00-00-AC



Galvenās nostādnes

EESK:

· uzsver, ka rasisma apkarošanas stratēģijas 2026.–2030. gadam īstenošanai ir vajadzīga patiesa politiskā griba, ņemot vērā rasisma situācijas pasliktināšanos Eiropas Savienībā;
· vēlas, lai izskatāmā stratēģija palīdzētu gan ES iestādēm, gan dalībvalstu iestādēm atjaunotiem spēkiem vērties pret rasismu un strukturālo diskrimināciju, detalizēti izvērtējot pasākumus un rezultātus;
· pauž dziļas bažas par rasistisku aktu pieaugumu, naidīgumu, ko veicina politiskais diskurss, naida runa un ksenofobija, kas it īpaši skar minoritātes, migrantus un neaizsargātās grupas;
· uzskata, ka mērķi, kuri ir kā stimuli, bet kuriem nav saistību vai uzraudzības, ierobežoja sākotnējās rasisma apkarošanas stratēģijas efektivitāti, un aicina jaunajā stratēģijā iekļaut saistošus mehānismus, tostarp kopīgus rādītājus, periodisku ziņošanu un finansējuma nosacījumus;
· norāda, ka jaunā stratēģija stiprinās spēkā esošo tiesību aktu izpildi diskriminācijas apkarošanas jomā, un sagaida, ka tiks piemēroti efektīvi, samērīgi un atturoši sodi, kā arī aicina Komisiju proaktīvi izmantot pārkāpuma procedūras;
· mudina dalībvalstis pieņemt visaptverošus nacionālos plānus ar grafikiem, rādītājiem un ziņošanu un iecelt valsts koordinatorus ar pietiekamiem resursiem un skaidrām pilnvarām;
· uzsver, ka rasisma apkarošana ir jāintegrē visā sabiedrībā, garantējot ilgtermiņa finansējumu pilsoniskajai sabiedrībai un mērķorientētas investīcijas tā pamatcēloņu novēršanai;
· atbalsta turpmāku uz pierādījumiem balstītu rīcību, tostarp pētījumus par diskriminācijas riskiem mājokļu jomā, un aicina izstrādāt diskriminācijas “testēšanas” darbības un politiku, lai novērstu un sodītu nevienlīdzīgu piekļuvi mājokļiem;
· aicina labāk ņemt vērā nevienlīdzību veselības jomā, lai nodrošinātu vienlīdzīgu piekļuvi kvalitatīvai veselības aprūpei, it īpaši neaizsargātām un minoritāšu grupām, tostarp migrantēm;
· uzsver izglītības nozīmi rasisma vēsturisko sakņu novēršanā un iesaka izstrādāt jaunas mācību programmas, organizēt mācību sesijas skolotājiem un atklāti risināt Eiropas vēstures koloniālisma un verdzības jautājumus;
· atbalsta datu vākšanas un analīzes stiprināšanu, tostarp ar Eurostat un Pamattiesību aģentūras starpniecību, kā arī sadarbību ar valstu cilvēktiesību iestādēm, lai veiktu potenciālo scenāriju analīzi un uzraudzītu vājus signālus;
· aicina stingrāk vērsties pret rasismu darba vietā, koplīguma sarunās pievēršoties diskriminācijas novēršanas protokoliem, rasisma apkarošanas klauzulām uzņēmumu iekšējos noteikumos un apmācības kampaņām;
· atzinīgi vērtē ES finansējuma palielināšanu rasisma apkarošanai un vienlaikus aicina nākotnes ES budžetā paredzēt skaidru līdzekļu sadali vai pat papildu finansējumu;
· atbalsta paaudžu vienlīdzību un bērnu tiesības un aicina izstrādā atbilstīga politika, kas veicina vienlīdzīgas iespējas un sekmē jauniešu no minoritāšu grupām sociālo mobilitāti;
· pauž bažas par naida izvēršanu tiešsaistē un aicina stingrāk uzraudzīt platformas, pastiprināt cīņu pret algoritmiem, kas paplašina naidu, un panākt stingrāku ES digitālās jomas tiesību aktu izpildi.

	Kontaktpersona:
	Jean-Marie Rogue

	Tālr.:
	+32 25468909

	E-pasts:
	JeanMarie.Rogue@eesc.europa.eu





· Eiropas migrācijas un patvēruma stratēģija

	Ziņotājs
	José Antonio MORENO DIAZ (Darba ņēmēju grupa – ES)

	
	

	Atsauces
	COM(2026) 45 final
EESC-2026-00703-00-00-AC

	
	


Galvenās nostādnes
EESK:
· [bookmark: _Toc235200275]pieņem zināšanai pirmo Eiropas patvēruma un migrācijas pārvaldības stratēģiju un atzīst tajā pausto nodomu nodrošināt visaptverošu satvaru ES rīcībai nākamajos piecos gados. Tomēr Komiteja uzskata, ka stratēģija atspoguļo nelīdzsvarotu pieeju, prioritāti piešķirot kontrolei, ierobežošanai un atgriešanai, nevis patiesi visaptverošai, uz tiesībām balstītai migrācijas politikai;
· [bookmark: _Toc235200276]iesaka Eiropas Komisijai mainīt stratēģijas līdzsvaru, vienlīdz lielu uzmanību pievēršot likumīgas migrācijas ceļiem, integrācijas un iekļaušanas politikai un pamattiesību aizsardzībai. Migrācija būtu jārisina kā strukturāla, daudzšķautņaina parādība ar sociālu, ekonomisku un humanitāru dimensiju, nevis galvenokārt kā drošības problēma;
· [bookmark: _Toc235200277]aicina izveidot skaidrus, pieejamus un daudzveidīgus likumīgus ceļus migrācijai uz ES, aptverot visus prasmju līmeņus un mērķus, tostarp darbaspēka migrāciju, ģimenes atkalapvienošanos un humanitāro uzņemšanu;
· [bookmark: _Toc235200278]mudina Komisiju un dalībvalstis nodrošināt, ka visi ar migrāciju saistītie pasākumi pilnībā atbilst Eiropas Savienības Pamattiesību hartai. Tam ir vajadzīgi saistoši, neatkarīgi un pārredzami uzraudzības mehānismi, it īpaši pie ES ārējām robežām un atgriešanas procedūrās;
· [bookmark: _Toc235200279]iesaka pastiprināt procesuālās garantijas patvēruma sistēmās, tostarp tiesības uz individuālu novērtējumu, piekļuvi juridiskajai palīdzībai un efektīvu tiesību aizsardzību tiesā;
· [bookmark: _Toc235200280]aicina īstenot līdzsvarotāku pieeju atgriešanai, nodrošinot, ka tā joprojām ir galējais līdzeklis plašākas, humānas un efektīvas migrācijas politikas ietvaros;
· [bookmark: _Toc235200281]mudina Komisiju ievērojami stiprināt stratēģijas integrācijas dimensiju, piešķirot atbilstošus finanšu resursus, nosakot izmērāmus mērķus un veicinot sociālo partneru, vietējo pašvaldību un pilsoniskās sabiedrības organizāciju aktīvu iesaisti;
· [bookmark: _Toc235200282]pauž bažas par to, vai stratēģijas īstenošana pilnībā atbildīs Savienības pamatvērtībām, it īpaši pamattiesību, cilvēka cieņas, solidaritātes un tiesiskuma ievērošanai; uzsver, ka ES migrācijas politikas ticamība un leģitimitāte būs atkarīga no tā, cik lielā mērā šie principi tiks ievēroti praksē.

	Kontaktpersona:
	Triin Aasmaa Gomes

	Tālr.:
	+32 25469524

	E-pasts:
	Triin.AasmaaGomes@eesc.europa.eu




· Dzimumu līdztiesības stratēģija 2026.–2030. gadam

	Ziņotāja
	Juliane Marie NEIIENDAM (Pilsoniskās sabiedrības organizāciju grupa – DK)


	Atsauces
	COM(2026) 113 final
EESC-2026-01052-00-00-AC



Galvenās nostādnes

EESK:

· atzinīgi vērtē Dzimumu līdztiesības stratēģiju 2026.–2030. gadam, kas no jauna apliecina apņēmību veicināt līdztiesību Eiropas Savienībā, it īpaši laikā, kad pieaug pretestība šādiem mērķiem;
· atbalsta ES snieguma un ziņošanas sistēmu, kas ierosināta daudzgadu finanšu shēmas (DFS) ietvaros un kas dzimumu līdztiesību integrē visās ES finansēšanas programmās kā horizontālu principu, vienlaikus gādājot, ka prasības ir samērīgas, un neradot lieku administratīvo slogu, it īpaši mazajiem un vidējiem uzņēmumiem;
· uzsver, ka ir jāstiprina ES līdztiesības satvars, tostarp jāpanāk progress attiecībā uz ierosināto horizontālo Vienlīdzīgas attieksmes direktīvu, un aicina precizēt kritērijus, noteikt efektīvu uzraudzību un stiprināt saiknes starp līdztiesības mērķiem un ES politiku;
· norāda, cik svarīga ir pamatjēdzienu, tostarp dzimumu līdztiesības un intersekcionalitātes jēdziena, skaidra un saskaņota piemērošana;
· aicina aizsargāt pilsonisko telpu, tostarp tiešsaistes telpu, un turpināt atbalstīt un finansēt pilsoniskās sabiedrības organizācijas, kas nodarbojas ar līdztiesības un pamattiesību aizstāvību;
· mudina atbalstīt skolotājus un visu līmeņu izglītības sistēmas cīņā pret diskrimināciju, naidu tiešsaistē, dezinformāciju un dzimumu;
· aicina palielināt arī vīriešu līdzdalību nozarēs, kurās dominē sievietes, piemēram, aprūpē, kā arī veikt pasākumus, lai uzlabotu darba apstākļus, karjeras iespējas un šo nozaru pievilcību;
· aicina Eiropas Komisiju nodrošināt visaptverošu un efektīvu Darba samaksas pārredzamības direktīvas transponēšanu un īstenošanu visās dalībvalstīs;
· norāda, ka ir jāstiprina sieviešu līdzdalība lēmumu pieņemšanā visos līmeņos, tostarp politiskajā, ekonomiskajā un sabiedriskajā dzīvē, kā arī miera veidošanas un drošības procesos.

	Kontaktpersona:
	Gabriela Grasu

	Tālr.:
	+32 25469162

	E-pasts:
	Gabriela.Grasu@eesc.europa.eu





· Kvalitatīvu darbvietu ceļvedis

	Ziņotājs
	Claude ROLIN (Darba ņēmēju grupa – BE)

	
	

	

	Atsauces 
	COM(2025) 944 final

	
	EESC-2026-00356-00-00-AC



Galvenās nostādnes

EESK:

· atzinīgi vērtē Komisijas paziņojumu “Kvalitatīvu darbvietu ceļvedis” un uzsver, ka Eiropas Savienības ilgtspējīgai konkurētspējai, produktivitātei, inovācijai un sociālajam progresam ir jābūt savstarpēji pastiprinošiem. Kontekstā, ko raksturo zaļā, digitālā, demogrāfiskā un ģeoekonomiskā pārkārtošanās, darbvietu kvalitāte ir būtisks ES ekonomiskā un sociālā modeļa noturības elements;
· [bookmark: _Toc235200283]uzskata, ka šai iniciatīvai ir konsekventi jāatbilst spēkā esošajam satvaram, tostarp Eiropas sociālo tiesību pīlāram, spēkā esošajām ES direktīvām, koordinācijas instrumentiem un ES finansējumam. Komiteja iesaka nodrošināt jebkādas turpmākas rīcības saprotamību, proporcionalitāti un juridisko noteiktību bez jau esošo mehānismu dublēšanas un ņemot vērā valstu ražošanas attiecību sistēmu un sektoriālās realitātes daudzveidību;
· iesaka veicināt vienotu pieeju darbvietu kvalitātei ar kopīgiem rādītājiem, kas eventuāli būtu iekļauti sociālo rezultātu pārskatā. Minētos rādītājus būtu jābalsta uz Ekonomiskās sadarbības un attīstības organizācijas (ESAO), Starptautiskās Darba organizācijas (SDO) un Eiropas Dzīves un darba apstākļu uzlabošanas fonda (Eurofound) darbu, neradot nevajadzīgu administratīvo slogu. Šādi rādītāji varētu ietvert ienākumus, veselību un drošību, apmācību un prasmes, darba laika kvalitāti, autonomiju, vienlīdzību un nediskrimināciju, sociālo dialogu un darba ņēmēju pārstāvību;
· uzsver, ka kvalitatīvām darbvietām ir vajadzīga vide, kas labvēlīga investīcijām, inovācijai, pārkārtošanās īstenošanai un prasmju pilnveidei. Īpaša uzmanība jāpievērš maziem un vidējiem uzņēmumiem (MVU), sociālajai ekonomikai un sektoriem, kuros trūkst darbaspēka, lai līdzsvarotu darbvietu kvalitāti, konkurētspēju un teritoriālo kohēziju;
· uzskata, ka sociālajam dialogam un koplīguma sarunām ir jābūt jebkuras ES iniciatīvas centrā, lai risinājumus pielāgotu realitātei, atbalstītu pārmaiņas, uzlabotu prognozējamību un iesaistītu darba ņēmējus pārmaiņās.

	Kontaktpersona:
	Ana Dumitrache

	Tālr.:
	+32 25468131

	E-pasts:
	Ana.Dumitrache@eesc.europa.eu 





· Virzībā uz skaidru ES satvaru trešo valstu valstspiederīgo norīkošanai darbā: nodrošināt reālu norīkošanu, juridisko noteiktību un godīgu konkurenci

	
Ziņotājs

	
David HAFNER (Darba ņēmēju grupa – AT)

	Atsauce
	Pašiniciatīvas atzinums
EESC-2026-00659-00-00-AC



Galvenās nostādnes

EESK:

· [bookmark: _Toc235200284]uzsver darbā norīkoto trešo valstu valstspiederīgo darba ņēmēju īpašo neaizsargātību, ko saasina problēmas, kas saistītas ar spēkā esošā tiesiskā regulējuma interpretāciju un īstenošanu un nepietiekamu izpildi dalībvalstīs;
· [bookmark: _Toc235200285]aicina nodrošināt lielāku skaidrību par spēkā esošā ES regulējuma interpretāciju un īstenošanu un konsekventāku piemērošanu, tostarp skaidrākus un pieejamākus norādījumus par attiecīgo judikatūru, lai sniegtu juridisko noteiktību, vienlīdzīgus konkurences apstākļus un darba ņēmēju, kā arī uzņēmumu efektīvu aizsardzību;
· [bookmark: _Toc235200286]uzsver, ka trešo valstu valstspiederīgo norīkošanai darbā ir jāatbilst patiesai pārrobežu pakalpojumu sniegšanai un to nekad nevar izmantot, lai piešķirtu piekļuvi uzņēmējas dalībvalsts darba tirgum vai nodotu darba ņēmējus cita uzņēmuma rīcībā;
· [bookmark: _Toc235200287]atzinīgi vērtē neseno politisko vienošanos par sociālā nodrošinājuma koordinācijas regulu pārskatīšanu, kas paredz, ka pirms norīkošanas darbā ir jābūt trīs mēnešus ilgai iepriekšējai piesaistei nosūtošās dalībvalsts sociālā nodrošinājuma sistēmai. Vienošanās ir svarīgs atskaites punkts, lai novērtētu saikni ar nosūtītājas dalībvalsts darba tirgu;
· [bookmark: _Toc235200288]uzsver, ka patiesa norīkošana darbā nozīmē reālu un pārbaudāmu saikni starp darba ņēmēju un nosūtītājas dalībvalsts darba tirgu, un aicina nodrošināt skaidrus un operatīvus kritērijus šādas saiknes novērtēšanai, tostarp tādus elementus kā efektīva nodarbinātība, sociālā nodrošinājuma sistēmu segums un attiecīgā gadījumā nodokļu saistību izpilde un tas, vai darba devējs veic reālu saimniecisko darbību nosūtītājā dalībvalstī, lai izvairītos no pastkastītes uzņēmumiem;
· [bookmark: _Toc235200289]uzsver starpnieku, darbā pieņemšanas ķēžu un pagaidu darba aģentūru pieaugošo lomu trešo valstu valstspiederīgo norīkošanā darbā un aicina uzlabot noteikumu izpildi, lai nodrošinātu, ka šāda kārtība atbilst patiesai pakalpojumu sniegšanai un netiek ļaunprātīgi izmantota, lai veicinātu neatbilstīgu migrāciju, kā arī nenozīmē vienkārši darbaspēka piegādi, tostarp stingrāk piemērojot kritērijus, kas saistīti ar būtiskām darbībām un pastkastītes uzņēmumu novēršanu;
· [bookmark: _Toc235200290]uzsver: ir svarīgi stiprināt Eiropas Darba iestādes lomu, tostarp pastiprinot tās pilnvaras un nodrošinot, ka tai ir pietiekami resursi, un labāk izmantot digitālos rīkus, lai atklātu un novērstu ļaunprātīgu izmantošanu;
· [bookmark: _Toc235200291]atzinīgi vērtē gaidāmo taisnīgas darbaspēka mobilitātes paketi kā iespēju vēl vairāk stiprināt taisnīgu darbaspēka mobilitāti, tostarp izstrādājot Eiropas sociālā nodrošinājuma karti (ESSPASS), lai atbalstītu sociālā nodrošinājuma apliecinājumu, it īpaši PD A1 sertifikātu, digitalizāciju un pārrobežu pārbaudi;
· [bookmark: _Toc235200292]aicina uzlabot piekļuvi informācijai par tiesībām un pienākumiem, tostarp izmantojot mērķtiecīgus informēšanas pasākumus un sadarbību ar sociālajiem partneriem, kā arī sniegt pienācīgu ES atbalstu, tostarp finansējumu un programmas, lai nodrošinātu efektīvu un pieejamu informāciju un norādījumus darbā norīkotajiem trešo valstu valstspiederīgajiem darba ņēmējiem, aktīvi iesaistot sociālos partnerus, un veikt atbilstošus atbalsta pasākumus, lai veicinātu šo darba ņēmēju tiesību efektīvu īstenošanu.

	Kontaktpersona:
	Bartek Bednarowicz

	Tālr.:
	+32 25469229

	E-pasts:
	Bartek.Bednarowicz@eesc.europa.eu





[bookmark: _Toc24617160][bookmark: _Toc75527082][bookmark: _Toc235200293]TRANSPORTS, ENERĢĒTIKA, INFRASTRUKTŪRA UN INFORMĀCIJAS SABIEDRĪBA

· ES Ostu stratēģija

	Ziņotājs
Līdzziņotāja
	Joan ROGET ALEMANY (Darba devēju grupa – ES)
Baiba MILTOVIČA (Pilsoniskās sabiedrības organizāciju grupa – LV)


	Atsauces
	COM(2026) 112 final
EESC-2026-00763-00-00-AC



Galvenās nostādnes

EESK:
· uzskata, ka ES Ostu stratēģijas panākumi būs atkarīgi no integrētas pārvaldības, ilgtermiņa investīciju plānošanas, koordinācijas dažādās politikas jomās un spēcīga sociālā pamata, kas garantē pienācīgas kvalitātes nodarbinātību, godīgu konkurenci un aktīvu sociālo dialogu, vienlaikus ņemot vērā pasažieru tiesības;
· aicina rūpīgi izvērtēt, kā regulatīvie pasākumi ietekmē ES ostu konkurētspēju un kā novērst izkropļojumus attiecībā uz trešo valstu ostām;
· uzskata, ka ostas ir nozīmīgas darbavietas, kam ir būtiska nozīme Eiropas ekonomikā un tirdzniecībā, un to ieguldījums ir būtisks sabiedrības labklājībai un savlaicīgai preču, enerģijas un pakalpojumu piegādei;
· iesaka sniegt izšķirošu finansiālo atbalstu un precizēt tā nosacījumus; aicina klimata un enerģētikas jomā taisnīgi sadalīt ES finansējumu, tostarp ETS ieņēmumus, lai atbalstītu dekarbonizāciju un prasmes, vienlaikus novēršot nesamērīgu izmaksu slogu, sniegt mērķorientētu atbalstu nozares MVU, mazākām ostām un tādiem operatoriem, kas nav līnijkuģu operatori, kā arī skaidri iekļaut zivsaimniecības nozari gaidāmajos investīciju instrumentos, it īpaši Ilgtspējīga transporta investīciju plānā;
· uzsver, ka rūpīgi jāpārbauda ostu finansēšana un īpašumtiesības, tostarp vertikālā integrācija un stratēģiskās iegādes; aicina nodrošināt lielāku pārredzamību attiecībā uz īpašumtiesību struktūrām un ostu aktīvu kontroli;
· aicina labāk īstenot Eiropas Jūras vienloga sistēmas vidi (EMSWe) un nodrošināt tās sadarbspēju;
· uzskata, ka
· ES ostu konkurētspēja būtu jāstiprina, izmantojot digitalizāciju un mākslīgo intelektu;
· jānodrošina tīras enerģijas piegāde; 
· drošības politikā uzmanība būtu jāpievērš darba apstākļiem un darba drošībai;
· no salu un perifēro reģionu viedokļa jūras satiksmes savienotība ir būtiska teritoriālajai kohēzijai, ekonomikas noturībai un pieejamībai cenas ziņā, un tā būtu jāatspoguļo visos ES ostu un transporta politikas pasākumos.

	Kontaktpersona:
	Maja Radman

	Tālr.:
	+32 25469051

	E-pasts:
	Maja.Radman@eesc.europa.eu





· Rīcības plāns dronu un pretdronu sistēmu drošībai

	Ziņotājs
	Miroslav HAJNOŠ (Darba ņēmēju grupa – SK)


	Atsauces
	COM(2026) 81 final
EESC-2026-00618-00-00-AC



Galvenās nostādnes

EESK:

· atbalsta mērķi stiprināt sagatavotības, atklāšanas un reaģēšanas spējas un atturēt no ļaunprātīgas dronu izmantošanas, taču vienlaikus uzsver, ka visiem pasākumiem arī turpmāk jābūt samērīgiem un jāatbilst pamattiesību, privātuma, datu aizsardzības, juridiskās noteiktības un demokrātiskās pārskatatbildības standartiem;
· norāda, ka mainīgajai dronu radītā apdraudējuma un pretdronu drošības jomai ir jāpievēršas steidzamā kārtā, ņemot vērā straujo tehnoloģisko attīstību nesenajos konfliktos un hibrīdoperācijās; 
· uzsver, ka aviācijas un sabiedrības drošībai arī turpmāk jābūt galvenajai prioritātei pretdronu pasākumu izstrādē un īstenošanā un ir jāsaglabā Eiropas gaisa satiksmes pārvaldības (ATM) sistēmas darbības integritāte;
· uzsver dronu un pretdronu sistēmu pārvaldības, darbības un cilvēcisko dimensiju; 
· atzinīgi vērtē Eiropas industriālās un tehnoloģiskās bāzes stiprināšanu dronu un pretdronu sistēmu jomā un atzīmē, ka “zemā augstuma” ekonomika ir iespēja veidot Eiropas ekonomiskās priekšrocības nākotnē un inovācijas, konkurētspējas un eksporta iespēju virzītājspēks;
· atbalsta pasākumus kritiskās infrastruktūras aizsardzībai, tostarp stresa testus, pretdronu sistēmu ieviešanu un kopīgu iepirkumu, un vienlaikus uzsver, ka jānovērtē ietekme uz ekonomiku, darbību, juridisko jomu, atbildību un darbaspēku, it īpaši ietekme uz mazākiem operatoriem.


	Kontaktpersona:
	Albert Precup

	Tālr.:
	+32 25469326

	E-pasts:
	Albert.Precup@eesc.europa.eu 





· Eiropas Savienības Kosmosa pakalpojumu aģentūra


	Ziņotājs
	Miroslav HAJNOŠ (Darba ņēmēju grupa – SK)


	Atsauces
	COM(2026) 152 final
EESC-2026-01350-00-00-AC



Galvenās nostādnes

EESK:

· atzinīgi vērtē Eiropas Savienības Kosmosa pakalpojumu aģentūras izveidi ar atsevišķu dibināšanas aktu, kas ievērojami palielina ES kosmosa infrastruktūras juridisko noteiktību, nepārtrauktību un institucionālo stabilitāti;
· uzsver, ka satelīta pozicionēšanas, navigācijas un laika sinhronizācijas pakalpojumi kopā ar Zemes novērošanas pakalpojumiem ir būtiski ES vienotā tirgus aktīvi;
· iesaka Aģentūrai gatavoties turpmākai sadarbībai ar topošo Eiropas Konkurētspējas fondu (EKF), izstrādājot racionalizētas piekļuves procedūras un mērķtiecīgus atbalsta pasākumus maziem un vidējiem uzņēmumiem (MVU) un jaunuzņēmumiem;
· pauž bažas, ka arvien vairāk trūkst kvalificētu inženieru, datu analītiķu un kiberdrošības speciālistu. Aģentūrai būtu cieši jāsadarbojas ar akadēmiskajām iestādēm un sociālajiem partneriem, lai veicinātu STEM izglītības un profesionālo prasmju pilnveides un pārkvalifikācijas iniciatīvas;
· atbalsta tādu operatīvu un krīžu pārvarēšanas mehānismu ieviešanu, kas darbojas 24 stundas diennaktī 7 dienas nedēļā, lai aizsargātu ES kosmosa aktīvus pret hibrīddraudiem, kiberdraudiem un kosmosa laikapstākļu draudiem. Tomēr minētajos pasākumos ir stingri jāievēro ES darba standarti un darba laika noteikumi;
· uzstāj, ka ierosinātā sistēma, saskaņā ar kuru Aģentūra iekasē maksas un nodevas par pakalpojumiem, ir jāstrukturē piesardzīgi, lai neradītu finansiālus šķēršļus mazākiem Eiropas novatoriem;
· uzsver stingrās strukturālās neatkarības nozīmi, kāda Aģentūrā ir Drošības akreditācijas valdei, un piesardzīgi vērtē ierosināto trīs mēnešu klusējot izteikta apstiprinājuma mehānismu, kas paredzēts procedūras paralīzes novēršanai, stingri norādot, ka tas nedrīkst apdraudēt tehnisko drošību vai akreditācijas lēmumu neatkarību;
· uzsver, ka Aģentūras uzdevumu noteikšanā ir jāievēro pietiekama juridiskā noteiktība un jāizvairās no neskaidriem formulējumiem, kas varētu padarīt neskaidrus pienākumus vai vājināt Aģentūras darbības pilnvaras. 


	Kontaktpersona:
	Giorgia Andrea Bordignon

	Tālr.:
	+32 25468535

	E-pasts:
	GiorgiaAndrea.Bordignon@eesc.europa.eu





· Cenas ziņā pieņemamas un stabilas enerģijas nodrošināšana ES energoietilpīgajām nozarēm, izmantojot ķīmijas nozares piemēru

	Ziņotājs
	Mateusz SZYMAŃSKI (Darba ņēmēju grupa – PL) 


	Atsauce
	Pašiniciatīvas atzinums

	
	EESC-2026-00710-00-00-AC



Galvenās nostādnes

EESK:

· uzsver, ka Eiropas energoietilpīgās rūpniecības nozares un it īpaši ķīmijas nozari skar dziļa strukturālā krīze, ko galvenokārt rada pastāvīgi augstas un svārstīgas enerģijas cenas, zemas investīcijas un globālā konkurence; 
· uzsver: lai nepieļautu ražošanas jaudas, zinātības un prasmju zudumu, kā arī lai novērstu strukturālu tehnoloģisko atkarību stratēģiskajās nozarēs, ir būtiski saglabāt un pilnveidot esošo rūpniecisko bāzi saskaņā ar jauno ES ražošanas mērķi;
· uzskata, ka patlaban ir īstais brīdis atjaunot līdzsvaru starp enerģētikas savienības pieciem galvenajiem pīlāriem – drošību, iekšējo enerģijas tirgu, energoefektivitāti, dekarbonizāciju un konkurētspēju;
· norāda, ka politikai ir jābūt saskaņotai, un par prioritāti ir jānosaka darbavietu aizsardzība un kvalitatīva nodarbinātība saskaņā ar attiecīgo darba un sociālo regulējumu un piemērojamiem koplīgumiem;
· uzsver, ka viens no svarīgajiem papildu pasākumiem būtu ES ETS un tirgus stabilitātes rezerves reforma nolūkā samazināt pārmērīgo cenu svārstīgumu un investīciju nenoteiktību, ierobežojot spekulatīvas darbības;
· uzskata, ka ir jānodrošina reālistiska un elastīga enerģētikas pārkārtošana, kurā ņemta vērā valstu situācija, tostarp ģeomorfoloģiskie apstākļi.

	Kontaktpersona:
	Albert Precup

	Tālr.:
	+32 25469326

	E-pasts:
	Albert.Precup@eesc.europa.eu





· Mazie modulārie reaktori

	Ziņotājs
Līdzziņotājs
	Christophe BÉGUINET (Darba ņēmēju grupa – FR)
Domantas TRACEVIČIUS (Pilsoniskās sabiedrības organizāciju grupa – LT)


	Atsauces
	COM(2026) 117 final
EESC-2026-00981-00-00-AC



Galvenās nostādnes

EESK:

· atzīst, ka šī stratēģija ir nozīmīga mazu modulāru reaktoru (MMR) izstrādei un ieviešanai Eiropā;
· uzskata, ka Eiropas MMR stratēģijas pamatā vajadzētu būt katras produktu saimes standartizācijas prasībām ar nosacījumu, ka ir jāpiemēro visaugstākie drošības standarti;
· piezīmē, ka lēmumiem par reaktoru tehnoloģijām būtu jāpievieno atbilstošs degvielas piegādes, ražošanas, transportēšanas, uzglabāšanas, reciklēšanas un atkritumu apsaimniekošanas prasību novērtējums;
· uzsver, ka šo MMR vērtības ķēžu stratēģijā par prioritāti būtu jānosaka vajadzīgo darbvietu veicināšana, tostarp darba ņēmēju pārkvalifikācija;
· uzsver, ka dalībvalstīm ir jācenšas nonākt pie pavisam neliela MMR risinājumu klāsta, visticamāk pie četriem vai pieciem variantiem, taču vajadzības gadījumā ir jāsaglabā tehnoloģiskā daudzveidība, lai samazinātu sistēmisko risku un izvairītos no iesīkstes;
· aicina nekavējoties ierosināt finansēšanas ceļvedi ar taisnīgu riska un sloga daļu privātajiem ieguldītājiem un publiskajam sektoram, tostarp ar stingriem izmaksu kontroles mehānismiem, pārredzamību un riska dalīšanu ar privātajiem ieguldītājiem.

	Kontaktpersona:
	Albert Precup

	Tālr.:
	+32 25469326

	E-pasts:
	Albert.Precup@eesc.europa.eu





· Eiropas ātrgaitas dzelzceļa tīkls 2040. gadā

	Ziņotājs
	Dumitru FORNEA (Darba ņēmēju grupa – RO)


	Atsauces
	Pašiniciatīvas atzinums
EESC-2026-01157-00-00-AC



Galvenās nostādnes

EESK:

· uzskata, ka patiesa Eiropas ātrgaitas dzelzceļa tīkla izveidei līdz 2040. gadam ir jākļūst par stratēģisku Savienības prioritāti, kas ir tikpat vērienīga kā vienotais tirgus, euro un zaļais kurss;
· uzskata, ka, lai stiprinātu ekonomisko, sociālo un teritoriālo kohēziju visā Eiropas Savienībā, ir būtiski stiprināt rietumu-austrumu un ziemeļu-dienvidu savienojamību, it īpaši centrālajos un perifērajos reģionos; 
· uzsver, ka koordinēta ES pieeja var stiprināt rūpnieciskās ekosistēmas, stimulēt inovāciju un nodrošināt kvalitatīvu nodarbinātību visā vērtības ķēdē;
· uzskata, ka
· pārrobežu koridoriem ar augstu Eiropas pievienoto vērtību būtu jāpiešķir prioritāte;
· pārvaldībai jābūt pārredzamai un ES līmenī būtu jāturpina attīstīt inovatīvus finansēšanas instrumentus, tostarp stratēģiski izmantot ETS ieņēmumus, lai atbalstītu gan pārrobežu savienojamību, gan valstu dzelzceļa tīklu modernizāciju;
· sadarbspējai ir jākļūst par neapstrīdamu mērķi, savukārt digitalizācija un mākslīgais intelekts būtu pilnībā jāintegrē; 
· ātrgaitas dzelzceļa tīklam arī turpmāk jābūt pieejamam, iekļaujošam un vērstam uz lietotājiem, bet Eiropai ir steidzami jāiegulda prasmēs, profesionālajā apmācībā, māceklībā, pārkvalifikācijā un darbaspēka attīstībā.

	Kontaktpersona:
	Maja Radman

	Tālr.:
	+32 25469051

	E-pasts:
	Maja.Radman@eesc.europa.eu





· Eiropas Mājokļu būvniecības stratēģija

	Ziņotājs
	Thomas KATTNIG (Darba ņēmēju grupa – AT)


	Atsauces
	COM(2025) 991 final

	
	EESC-2026-00255-00-00-AC



Galvenās nostādnes

EESK:

· atzinīgi vērtē Mājokļu būvniecības stratēģiju, kas izriet no cenas ziņā pieejamu mājokļu plāna, taču mudina Komisiju ātri nākt klajā ar izziņotajām iniciatīvām un pieņemt daudz vērienīgākus pasākumus mājokļu strukturālās krīzes pārvarēšanai: izveidot nepieciešamos pamatnosacījumus, lai būvniecības nozare darbotos kā cenas ziņā pieejamu, ilgtspējīgu un kvalitatīvu mājokļu katalizators, iekļaut ES primārajos tiesību aktos tiesības uz pienācīgu un cenas ziņā pieejamu mājokli, paredzēt pietiekamu finansējumu un vairāk uzmanības veltīt neaizsargātām grupām, piemēram, cilvēkiem ar invaliditāti, vecāka gadagājuma cilvēkiem, jauniešiem un ģimenēm ar bērniem, kā arī ilgtspējai. Nodrošinot atbalstu mājokļiem, atkarībā no attiecīgā gadījuma prioritāte jāpiešķir pārveidei, renovācijai un jaunām ēkām, un jāveicina klimatneitrālas un resursefektīvas būvniecības metodes, kolektīvi mājokļi un alternatīvas pieejas mobilitātei, kas uzlabo cilvēku dzīves kvalitāti;
· kritiski vērtē skaidru zemes izmantošanas un telpiskās plānošanas norādījumu trūkumu un aicina izstrādāt efektīvu stratēģiju attiecībā uz lauku apvidu attīstību un izmantot pārbaudītus instrumentus, tostarp obligātu procentuālo daļu paredzēt subsidētiem un cenas ziņā pieejamiem mājokļiem;
· uzskata, ka inovācija ir būtiska ātrākai, ilgtspējīgākai, uzticamākai un cenas ziņā pieejamākai būvniecībai un vienlaikus vairo būvniecības profesiju pievilcību; atzinīgi vērtē paātrināto standartu izstrādi saskaņā ar jauno Būvizstrādājumu regulu un aicina stiprināt ES lomu starptautiskajās standartizācijas struktūrās. Digitalizācijai nebūtu jāaprobežojas tikai ar būvniecības projektiem. Tā būtu arī jāizmanto, lai stiprinātu darba tiesību īstenošanu, nodarbinātības kvalitāti, darba apstākļus un patērētāju intereses.

	Kontaktpersona:
	Francesco Napolitano

	Tālr.:
	+32 25468921

	E-pasts:
	Francesco.Napolitano@eesc.europa.eu





· Stratēģiska enerģijas uzkrāšana Eiropas enerģētikas savienībai

	Ziņotājs
	Thomas KATTNIG (Darba ņēmēju grupa – AT)

	Līdzziņotājs
	Konstantinos MOUSOUROULIS (Darba devēju grupa – EL)


	Atsauce
	Pašiniciatīvas atzinums
EESC-2026-00653-00-00-AC



Galvenās nostādnes

EESK:
· uzskata, ka enerģijas uzkrāšana ir nepieciešama, un tāpēc ir jānodrošina, lai enerģētikas pārkārtošana būtu iespējama, cenas ziņā pieejama, sociāli taisnīga un teritoriāli līdzsvarota. Tomēr ES trūkst attiecīgas visaptverošas stratēģijas; 
· aicina Komisiju iesniegt kopīgas pamatnostādnes un stratēģijas par: 
· uzkrāšanas plānu integrēšanu nacionālajos enerģētikas un klimata plānos un nodrošināt tādu uzkrāšanas attīstību, kas būtu proporcionāla atjaunīgo energoresursu attīstībai;
· kritiski svarīgu materiālu ražošanu un importēšanu, neradot jaunas atkarības; 
· akumulatoru enerģijas uzkrāšanas sistēmas uzturēšanu, darbmūža pagarināšanu, atkalizmantošanu un reciklēšanu;
· uzkrāšanas integrēšanu politikā, kas attiecas uz decentralizētiem risinājumiem, energokopienām un neaizsargātiem patērētājiem;
· uzkrāšanas savstarpēju savienošanu ar energoinfrastruktūras digitalizāciju un kiberdrošību, tostarp noturību pret kiberuzbrukumiem un hibrīddraudiem, kā arī jaunu datu centru enerģētikas un telpisko plānošanu, pamatojoties uz tādiem kritērijiem kā tīkla jaudas pieejamība, energoefektivitāte, elastība, piegādes drošība un taisnīgs izmaksu sadalījums;
· atzinīgi vērtē Komisijas paziņojumu, ka pašreizējās valsts aizsardzības izdevumu izņēmuma klauzulas tvērums var tikt paplašināts, lai mazinātu atkarību no importētām fosilām degvielām un tādējādi uzlabotu Eiropas drošību un aizsardzību, kā arī līdz ar to pavērto iespēju izmantot šo papildu elastību, lai investētu uzkrāšanas tehnoloģijās un zaļās enerģijas infrastruktūrā;
· uzskata, ka tikai tirgū balstītas investīcijas nenodrošinās vajadzīgo uzkrāšanas apjomu, termiņu un veidu. Tāpēc būtiska nozīme ir publiskai stratēģiskajai plānošanai, papildu publiskajam finansējumam, Eiropas Investīciju bankas atbalstam, regulētiem tirgiem, valsts īpašumtiesībām, regulētiem aktīvu modeļiem, publiskā sektora un kopienas partnerībām, tiesiskajam regulējumam un ilgtermiņa investīciju modeļiem; 
· uzsver, ka enerģijas uzkrāšanas infrastruktūra ir daļa no vispārējas nozīmes pakalpojumiem, un pret to būtu attiecīgi jāizturas, tostarp izmantojot plānošanas un finansēšanas instrumentus un attiecīgā gadījumā valsts īpašumtiesības vai kontroli;
· aicina ES uzkrāšanas politikā atbalstīt kvalitatīvu darbvietu radīšanu, prasmju pilnveidi, tehnisko izglītību un sociālo dialogu. Eiropas Savienībai tehnoloģiskais progress ir jāsasaista ar augstiem darba un sociālajiem standartiem. 

	Kontaktpersona:
	Giorgia Andrea Bordignon

	Tālr.:
	+32 25468535

	E-pasts:
	GiorgiaAndrea.Bordignon@eesc.europa.eu

· Industriālās attīstības paātrināšanas akts

	Ziņotājs
	Konstantinos DIAMANTOUROS (Darba devēju grupa – EL)

	
	

	Atsauces
	COM(2026) 100 final
EESC-2026-00379-00-00-AC



Galvenās nostādnes

EESK:

· atzinīgi vērtē Industriālās attīstības paātrināšanas aktu kā savlaicīgu reakciju uz rūpniecības konkurētspējas samazināšanos, ārējo ekonomisko spiedienu un vajadzību pastiprināt Eiropas stratēģisko rūpniecisko bāzi; 
· atbalsta mērķi līdz 2035. gadam palielināt apstrādes rūpniecības īpatsvaru līdz 20 % no ES IKP un vienlaikus aicina izstrādāt papildu rādītājus attiecībā uz dekarbonizāciju, elektrifikāciju, resursefektivitāti, kvalitatīvām darbvietām un stratēģisko autonomiju; 
· atbalsta ātrāku un efektīvāku atļauju piešķiršanu, tostarp digitālās procedūras un paātrināšanas zonas, ar nosacījumu, ka tiek pilnībā ievēroti vides aizsardzības pasākumi, sabiedrības līdzdalība, tiesu iestāžu pieejamība un reģionālais līdzsvars; 
· atbalsta to, ka tiek ieviestas prasības attiecībā uz zemu oglekļa saturu un kritēriju “Ražots ES”, un vienlaikus aicina ieviest stingrākus aizsardzības pasākumus attiecībā uz savstarpīgumu, efektīvi aizsargāt Eiropas vērtības ķēdes un iekļaut tēraudu līdzās cementam un alumīnijam; 
· uzsver, ka rūpniecības pārveide ir jāpapildina ar atbilstošu infrastruktūru, kvalificētu darbaspēku, taisnīgas pārkārtošanās pasākumiem, pārkvalifikāciju un prasmju pilnveidi, kā arī sociālajiem nosacījumiem, kas saistīti ar publisko atbalstu.


	Kontaktpersona:
	Silvia Staffa

	Tālr.:
	+32 25468378

	E-pasts:
	Silvia.Staffa@eesc.europa.eu 





· EU Inc. – vienots saskaņots noteikumu kopums inovatīviem uzņēmumiem visā Eiropas Savienībā

	Ziņotāja
Līdzziņotājs
	Maxi Katharina LEUCHTERS (Darba ņēmēju grupa – DE)
Antonio GARCÌA DEL RIEGO (Darba devēju grupa – ES)


	Atsauces
	COM(2026) 321final 

	
	EESC-2026-00744-00-00-AC



Galvenās nostādnes

EESK:

· ņem vērā, ka EU Inc. priekšlikuma mērķis ir Eiropas Savienību padarīt par pievilcīgāku vietu uzņēmējdarbības sākšanai, izvēršanai un uzņēmumu noturēšanai, izmantojot vairākus pārvaldības un finansēšanas instrumentus, kas tiek piemēroti integrētākā, vairāk digitalizētā veidā un pāri robežām;
· norāda, ka svarīgs veiksmīgu uzņēmumu elements ir efektīva un ilgtspējīga korporatīvā pārvaldība, un tai vajadzētu būt jebkuras uzņēmuma juridiskās formas, tostarp samērīgu aizsardzības pasākumu, daļai;
· ņem vērā, ka EU Inc. juridiskā adrese un galvenā darījumdarbības vieta var atrasties dažādās dalībvalstīs, un uzskata, ka EU Inc. satvarā jāparedz efektīvi aizsardzības pasākumi pret krāpšanu, nelikumīgi iegūtu līdzekļu legalizāciju, ļaunprātīgiem korporatīvajiem noteikumiem un darba ņēmēju līdzdalības tiesību apiešanu;
· uzskata, ka EU Inc. shēmai jābūt pieejamai arī uzņēmumiem, kas nav jaunuzņēmumi un strauji augoši uzņēmumi, ja tās izmantošana veicina pārrobežu darbību, inovāciju, investīcijas, izaugsmi un darbvietu radīšanu;
· uzsver, ka alternatīvas īpašumtiesību struktūras, tostarp pārvaldnieka īpašumtiesības, kooperatīvi un fondi, var būt potenciāls inovācijas un ilgtermiņa ievirzes avots;
· mudina Eiropas Komisiju izstrādāt saskaņotu grāmatvedības sistēmu, kas būtu piemērojama jaunuzņēmumiem un augošiem uzņēmumiem un kas veidotu vienotu ES līmeņa noteikumu kopumu par finanšu pārskatu sniegšanu;
· uzsver, ka priekšlikums nedrīkstētu skart principus, kuri nostiprināti Regulā par tiesību aktiem, kas piemērojami līgumsaistībām (Roma I), it īpaši individuālās darba tiesības.

	Kontaktpersona:
	Marco Manfroni

	Tālr.:
	+32 25469140

	E-pasts:
	Marco.Manfroni@eesc.europa.eu





[bookmark: _Toc70322234][bookmark: _Toc75527084][bookmark: _Toc235200295]LAUKSAIMNIECĪBAS, LAUKU ATTĪSTĪBAS UN VIDES SPECIALIZĒTĀ NODAĻA

· Mērķēts grozījums - ES rīcības plāns mēslošanas līdzekļu jomā

	Atsauces
	C kategorijas atzinums
COM(2026) 282 final

	
	EESC-2026-01934-00-00-AC



Galvenās nostādnes

EESK savu viedokli par šā priekšlikuma saturu jau ir paudusi 2026. gada 19. martā pieņemtajā atzinumā “OIM pārskatīšana”[footnoteRef:1] un 2023. gada 22. martā pieņemtajā atzinumā “ES stratēģija attiecībā uz mēslošanas līdzekļiem”[footnoteRef:2], tā ir pieņēmusi lēmumu jaunu atzinumu par šo tematu neizstrādāt un atsaukties uz minētajos atzinumos pausto viedokli. [1: 	OV C, C/2026/3243, 2.7.2026., ELI: http://data.europa.eu/eli/C/2026/3243/oj.]  [2: 	OV C 184, 25.5.2023., 109. lpp.] 


	Kontaktpersona:
	Martine Delanoy

	Tālr.:
	+32 25469802

	E-pasts:
	Martine.Delanoy@eesc.europa.eu





· Ilgtspējīga lopkopības stratēģija

	Ziņotājs
	Joe HEALY (Pilsoniskās sabiedrības organizāciju grupa – IE)

	Līdzziņotājs
	Florian DALSTEIN (Darba ņēmēju grupa – DE)


	Atsauces
	Izpētes atzinums pēc ES Padomes prezidentvalsts Īrijas pieprasījuma
EESC-2026-01422-00-00-AC


Galvenās nostādnes

EESK:
· aicina Eiropas Komisiju pieņemt pozitīvu ES lopkopības stratēģiju, kuras pamatā ir ilgtspējīgas paplašināšanās, izaugsmes un ražošanas efektivitātes optimizēšana un ES raksturīgā ģimenes lauku saimniecību modeļa aizsardzība, un šo stratēģiju balstīt uz augstākajiem ražošanas, vides, ētikas un sociālajiem standartiem;
· uzsver, ka jaunajai ES lopkopības stratēģijai ir pozitīvi jāatbalsta lauksaimnieki, un atzīmē, ka ilgtspējīga lopkopība ir būtiska daļa no centieniem risināt ekonomiskās, vides un sociālās problēmas, ar kurām saskaras sabiedrība; 
· prasa atjaunot KLP budžetu 0,5 % apmērā no Eiropas Savienības IKP kā kritiski svarīgu sākumpunktu lopkopības nozares ilgtspējīgas pārkārtošanās finansēšanai, kā arī papildus KLP un ārpus tās izveidot īpašu ES lopkopības fondu, lai novērstu investīciju nepietiekamību;
· prasa garantēt, ka standartu līdzvērtība ir neapstrīdams elements visos turpmākajos ES tirdzniecības nolīgumos, lai aizsargātu augstākus ES standartus;
· uzsver nepieciešamību atbalstīt ekstensīvas, reģeneratīvas, agromežsaimnieciskas un bioloģiskas lopkopības sistēmas, kurām ir pozitīva loma patērētāju pieprasījuma apmierināšanā un vides, biodaudzveidības un augsnes veselības uzlabošanā; uzsver nepieciešamību palielināt atbalstu pārtikai un barībai paredzētā ES augu proteīna ražošanai, atzīstot ciešo saikni starp lopkopības stratēģiju un gaidāmo rīcības plānu proteīna jomā;
· mudina pieņemt dzīvnieku izcelsmes olbaltumvielu eksporta stratēģiju, kuras pamatā ir augstākie ilgtspējīgas ražošanas standarti un uzsvars likts uz globālo SEG emisiju samazināšanu, tirgus piekļuves un eksporta uz trešām valstīm palielināšanu un ar sanitāriju un fitosanitāriju saistīto tirgus piekļuves ierobežojumu samazināšanu;
· prasa atzīt dzīvnieku labturību par gaidāmās lopkopības stratēģijas pamatpīlāru un atbalstīt ES dzīvnieku labturības tiesību aktu pārskatīšanu saskaņā ar jaunākajiem zinātniskajiem pierādījumiem;
· aicina ieviest obligātu marķējumu visiem dzīvnieku izcelsmes produktiem, lai norādītu, ka tie ir vai nav ražoti Eiropas Savienībā, kā arī apsvērt iespēju ieviest izcelsmes valsts marķējumu un noskaidrot, kādas ir politikas iespējas audzēšanas vides marķēšanai (sprostu neizmantošana / brīva daba);
· uzsver nepieciešamību stiprināt lauksaimnieku pozīcijas un līdzsvarot spēku samēru pārtikas ķēdē;
· iesaka izstrādāt pārdomātu ES mēroga popularizēšanas un izglītošanas programmu “ES gaļas un piena olbaltumvielu produkti”, kas balstās uz pasaulē augstākajiem ražošanas standartiem;
· atkārtoti pauž atbalstu ES pieejai “Viena veselība” un nepieciešamībai pēc lielāka ES finansējuma veselības krīžu pārvarēšanai. 

	Kontaktpersona:
	Arturo Iniguez

	Tālr.:
	+32 25468768

	E-pasts:
	Arturo.Iniguez@eesc.europa.eu




· Eiropas Savienības pieeja dabas ugunsgrēku riska integrētai pārvaldībai

	Ziņotājs
	Luís MIRA (Darba devēju grupa – PT)


	Atsauces
	COM(2026) 330 final
EESC-2026-01150-00-00-AC



Galvenās nostādnes

EESK:

· atzinīgi vērtē Komisijas paziņojumu par dabas ugunsgrēku riska integrētu pārvaldību, kurā atzīts šīs parādības pieaugošais postījumu mērogs un biežums Eiropas Savienībā;
· tomēr uzskata, ka novēršanai piešķirtā prioritāte joprojām ir nepietiekama un ka pastāv strukturāla nelīdzsvarotība starp novēršanas politiku no vienas puses un ugunsdzēsības politiku no otras. Tāpēc Komiteja mudina Komisiju ievērojami stiprināt pīlārus, kas veltīti novēršanai; prasa nākamajā daudzgadu finanšu shēmā (DFS) izveidot īpašu finansējumu, izmantojot atsevišķu fondu, kas būtu paredzēts dabas ugunsgrēku novēršanai un stingri nodalīts no kopējās lauksaimniecības politikas (KLP) budžeta;
· uzsver, ka lauksaimniecības (ganību, stādījumu) un mežsaimniecības darbību zemā rentabilitāte ir galvenais zemes pamešanas faktors, kas veicina degmateriāla uzkrāšanos un palielina ugunsgrēku risku un intensitāti, un tādēļ uzskata, ka ir būtiski integrēt šo ekonomikas dimensiju ES politikā;
· konstatē, ka liela daļa ugunsgrēku skarto teritoriju ir publiskajā īpašumā esošā zeme, tostarp aizsargājamās teritorijas un atmatā atstātas teritorijas, un tas izceļ nepieciešamību stiprināt dalībvalstu atbildību un apsaimniekošanas mehānismus;
· atbalsta steidzamo nepieciešamību pēc kopīgas ES ugunsgrēku stratēģijas, kurā īpaša uzmanība būtu pievērsta Eiropas dienvidu reģioniem un nodrošināta koordinēta un integrēta pieeja, paredzot pietiekamus finanšu resursus un uzsvaru liekot uz lauku un mežsaimniecības īpašnieku un darba ņēmēju pašaizsardzības līdzekļiem un apmācību, kā arī uz divējāda lietojuma aprīkojuma, piemēram, apūdeņošanas rezervuāru, izmantošanu šādam nolūkam;
· vērš uzmanību uz dabas ugunsgrēku ekonomiskajām, vidiskajām, sociālajām un teritoriālajām sekām, kas nesamērīgi ietekmē lauku apvidus, apdraudot teritoriālo kohēziju, nodarbinātību un lauksaimniecības un mežsaimniecības darbību dzīvotspēju, kā arī vidisko mērķu sasniegšanu;
· norāda, ka dabas ugunsgrēki tieši ietekmē ES klimata mērķus, tostarp dekarbonizāciju, jo tie rada ievērojamas oglekļa emisijas un iznīcina dabiskos oglekļa piesaistītājus;
· norāda uz kaitējumu, ko dabas ugunsgrēki nodara biodaudzveidībai, ņemot vērā dzīvotņu iznīcināšanu, sugu izzušanu un ekosistēmu degradāciju, un tas apdraud ES vidisko noturību un dabas aizsardzības mērķus;
· uzskata, ka ir jāpārskata mežu apsaimniekošanai piemērojamie noteikumi, lai novērstu ierobežojumus, kas var kavēt teritoriju aktīvu un preventīvu apsaimniekošanu, it īpaši reģionos, kas ir visvairāk pakļauti ugunsgrēkiem, gādājot, lai savvaļas dzīvnieku populācijas pārvaldība būtu līdzsvarota un vietējiem apstākļiem pielāgota.

	Kontaktpersona:
	Arturo Iniguez

	Tālr.:
	+32 25468768

	E-pasts:
	Arturo.Iniguez@eesc.europa.eu

· ES Jūrniecības industriālā stratēģija

	Ziņotājs
	Stelios NERANTZAKIS (Darba devēju grupa – EL)

	Līdzziņotājs
	Franck UHLIG (2. kat. – FR)


	Atsauces
	COM(2026) 111 final
EESC-2026-00828-00-00-AC



Galvenās nostādnes

EESK:

· atzinīgi vērtē ES Jūrniecības industriālās stratēģijas pieņemšanu kā nebijušu sasniegumu jūrniecības nozarē;
· atzinīgi vērtē priekšlikumu izveidot ES Jūrniecības industriālo vērtības ķēžu aliansi un augsta līmeņa Jūrniecības industriju un ostu padomi. Šai aliansei ir jāaptver visa jūrniecības industriālā vērtības ķēde un jāietver kuģu īpašnieki un darba ņēmēju pārstāvji kā ieinteresētās personas, lai pēc iespējas agrīnā posmā iesaistītu viņus lēmumu pieņemšanā;
· atzinīgi vērtē stratēģijas mērķi stiprināt Eiropas jūrniecības nozares konkurētspēju, ilgtspēju un noturību kā stratēģisku ES ekonomikas pīlāru;
· uzsver Eiropas kuģniecības būtisko nozīmi enerģijas, pārtikas un piegādes ķēdes drošības garantēšanā un uzsver, ka ir svarīgi saglabāt tās globālo konkurētspēju, uzturēt tirgu atvērtību un nodrošināt taisnīgus tirdzniecības nosacījumus, pamatojoties uz savstarpīgumu un vienlaikus izvairīties no protekcionisma pasākumiem;
· atbalsta stratēģijā pausto ieceri nostiprināt Eiropas vadošo lomu pasaulē augsto tehnoloģiju kuģu, jūrniecības aprīkojuma, tehnoloģiju un kuģniecības jomā, pozicionēt Eiropu kā līderi jaunos segmentos un stiprināt tās rūpniecisko pozīciju stratēģiskos segmentos;
· uzsver, ka ir svarīgi nodrošināt drošu, ilgtspējīgu, cenas ziņā pieejamu, mērogojamu un regulējumam atbilstošu kuģu degvielu pieejamību visās ES ostās, un aicina Komisiju ieviest saistošus pienākumus degvielas piegādātājiem, kas garantētu atbilstīgu degvielu piegādi;
· pilnībā atbalsta aicinājumu ES ETS un FuelEU Maritime ietvaros gūtos ieņēmumus atkārtoti ieguldīt jūrniecības nozarē un atbalsta īpaša finansēšanas mehānisma izveidi dekarbonizācijas paātrināšanas nolūkā;
· uzsver, ka ir jāatvieglo piekļuve konkurētspējīgam kuģu finansējumam un šajā nolūkā ir jāsamazina regulatīvie ierobežojumi, it īpaši saskaņā ar ES taksonomiju, un jāierobežo administratīvais un finansiālais slogs, tostarp tas, kas gulstas uz MVU;
· uzstāj uz nepieciešamību atvieglot piekļuvi gan publiskajam, gan privātajam finansējumam, lai novērstu grūtības, kas pašreiz apgrūtina jūrniecības nozares piekļuvi finansējumam;
· atbalsta stratēģijas plānu veicināt publiskā iepirkuma pasūtījumu ilgtermiņa plūsmu ES/EEZ pircējiem un vienlaikus sagatavot jūrniecības ražošanas nozari šāda pieprasījuma apmierināšanai;
· uzsver jūras transporta, kā arī kuģubūves un kuģu remonta nozaru sociālā dialoga komitejas lomu darba, sociālo un regulatīvo jautājumu, tostarp tādu jautājumu, kas saistīti ar prasmēm, darba apstākļiem un darbaspēka attīstību, risināšanā;
· atzinīgi vērtē to, ka stratēģijā galvenā uzmanība ir pievērsta prasmju un kvalitatīvu darbvietu pieejamībai, un pilnībā atbalsta tās priekšlikumus apzināt prasmju trūkumu, izstrādāt kvalifikācijas celšanas un pārkvalifikācijas programmas, kartēt jūrniecības profesijas un atbalstīt augstākās jūrnieciskās izglītības iestāžu un profesionālās apmācības centru tīkla izveidi visā ES;
· aicina ES noteikumus saskaņot ar starptautiskajām norisēm SJO līmenī, tiklīdz būs panākta globāla vienošanās, jo nesaskaņotība var kļūt par cēloni regulējuma sadrumstalotībai, dubultiem maksājumiem par vienām un tām pašām emisijām un negodīgai konkurenci, kas varētu vājināt gan klimata pasākumu efektivitāti, gan ES kuģniecības globālo konkurētspēju.

	Kontaktpersona:
	Ioannis Diamantopoulos

	Tālr.:
	+32 25469170

	E-pasts:
	Ioannis.Diamantopoulos@eesc.europa.eu

